ПРОТОКОЛ № 40
от заседанието на Комисия по правни въпроси 
на Висшия съдебен съвет, проведено на 15 декември 2014 г.

Днес, 15 декември 2014 г., вторник от 15.30 ч. в сградата на Висшия съдебен съвет, се проведе заседание на Комисията по правни въпроси на ВСС в състав:
     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
			КАРОЛИНА НЕДЕЛЧЕВА 						НЕЗАБРАВКА СТОЕВА - отсъства

На заседанието присъства експертния сътрудник на комисията: Саша Харитонова –  директор на дирекция „Правна”.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:
-  Доклад от Красимира Василева – н-к отдел „ЮОДКВСС” относно уведомително писмо от Марио Стоянов – прокурор във ВКП във връзка с договор за групова застраховка „Злополука”, сключен между ВСС и ЗАК „ОЗК”;
- Проект на обхват и структура на годишния доклад за прилагането на закона и за дейността на Прокуратурата и на разследващите органи през 2014 г.;
- Становище от председателя на Районен съд гр. Нови пазар относно разпределението на делата на случаен принцип, съгласно чл. 35, ал. 4 от ПАС и направените публични критики относно използвания системен продукт „Law Choice” за разпределение на делата на случаен принцип.

Д Н Е В Е Н   Р Е Д:

1. ОТНОСНО: Писмо от и.ф. председател на Районен съд гр. Добрич относно заличаването на данните в електронния архив в служба „Бюро съдимост” при РС-Добрич, отнасящи се до наложени административни наказания по чл. 78а от НК, за които е изтекъл срокът по чл. 31 /1/ от Наредба № 8 за функциите и организацията на дейността на Бюрата за съдимост. /отложена точка от 08.12.2014 г./

КОМИСИЯТА ПО ПРАВНИ ВЪПРОСИ
Р Е Ш И:

1.1. Да се изпрати писмо до Министерство на правосъдието, като се приложи и становището на КЗЛД, в което да се изложи проблема относно заличаването на данните в електронния архив в служба „Бюро съдимост”, отнасящи се до наложени административни наказания по чл. 78а от НК, за които е изтекъл срока по чл. 31 /1/ от Наредба № 8 за функциите и организацията на дейността на Бюрата за съдимост, както и че Висшият съдебен съвет е готов да съдейства при обсъждане на въпроса.

2. ОТНОСНО: Писмо от председателя на Окръжен съд гр. Варна относно възникването на проблеми при прилагането на чл. 330, ал. 1, вр. ал. 2 ЗСВ, за становище. /отложена точка от 08.12.2014 г./

КОМИСИЯТА ПО ПРАВНИ ВЪПРОСИ
Р Е Ш И:

2.1. От събраната информация е видно, че още от 2008 г. са правени опити за уеднаквяване практиката по прилагане разпоредбата на чл. 330 от ЗСВ, но поради начина на уреждане правото на отпуск, всяко указание би било в противоречие със закона. Необходима е законодателна промяна, като предложение за това ще се направи в хода на процедурата по изменение на ЗСВ.
2.2. Решението да се изпрати на председателя на ОС-Варна.

3. ОТНОСНО: Решение на ВСС по протокол № 55/27.11.2014 г. относно обсъждане на повишаването в по-горен ранг и възнаграждение /чл. 234 от ЗСВ/ и провеждането на атестиране за придобиване на несменяемост /чл. 196, т. 1 от ЗСВ/, като свързани или самостоятелни процедури. /отложена точка от 08.12.2014 г./

КОМИСИЯТА ПО ПРАВНИ ВЪПРОСИ
Р Е Ш И:

3.1. Счита, че от разпоредбата на чл. 234 от ЗСВ не може да се извлече, че придобитият статут на несменяемост е предпоставка за повишаване в по-горен ранг и възнаграждение на съдия, прокурор и следовател. Предложение в този смисъл може да бъде обсъждано в процедура по изменение на ЗСВ.
3.2. Решението да се изпрати на Комисията по предложенията и атестирането.

4. ОТНОСНО: Писмо от Министерство на правосъдието с приложен сигнал-предложение от Бойко Атанасов – следовател в Следствен отдел, Софийска градска прокуратура.

КОМИСИЯТА ПО ПРАВНИ ВЪПРОСИ
Р Е Ш И:
4.1. Приема за сведение писмото от Министерството на правосъдието с приложен сигнал-предложение от Бойко Атанасов – следовател в Следствен отдел, Софийска градска прокуратура, тъй като въпросът е разрешен с влязло в сила решение на ВАС.

5. ОТНОСНО: Становище и предложения по проект на Наредба за вписването, квалификацията и възнагражденията на вещите лица, изпратен от председателя на Управителния съвет на „БА ВЛЕК-вещи лица и експерти”. /отложена точка от 08.12.2014 г./

КОМИСИЯТА ПО ПРАВНИ ВЪПРОСИ
Р Е Ш И:

5.1. Приема за сведение становището и предложенията по проект на Наредба за вписването, квалификацията и възнагражденията на вещите лица, изпратен от председателя на Управителния съвет на „БА ВЛЕК-вещи лица и експерти”.
5.2. Становището да се докладва след постъпване на проекта на Наредба за вписването, квалификацията и възнагражденията на вещите лица за разглеждане в хода на съгласувателната процедура.

6 ОТНОСНО: Решение на Комисия „Международна дейност” от 27.11.2014 г. относно окончателен вариант на Наредбата за участие на граждански специалисти в мисии и операции на международни организации извън територията на РБългария. /отложена точка от 08.12.2014 г./

КОМИСИЯТА ПО ПРАВНИ ВЪПРОСИ
Р Е Ш И:

6.1. ИЗРАЗЯВА ПОЛОЖИТЕЛНО СТАНОВИЩЕ по окончателния вариант на Наредбата за участие на граждански специалисти в мисии и операции на международни организации извън територията на РБългария.
6.2. Точката да бъде включена в дневен ред за заседание на ВСС след Нова година.

7. ОТНОСНО: Обсъждане на Проект на доклад за изпълнение на дейностите по Механизма за сътрудничество и оценка във връзка с предстоящата експертна мисия на ЕК, в периода 10-12.12.2014 г. /отложена точка от 08.12.2014 г./

КОМИСИЯТА ПО ПРАВНИ ВЪПРОСИ
Р Е Ш И:

7.1. ПРИЕМА проекта на доклад за изпълнение на дейностите по Механизма за сътрудничество и оценка във връзка с предстоящата експертна мисия на ЕК, в периода 10-12.12.2014 г.

8. ОТНОСНО: Решение на Комисия „Съдебна администрация” от 26.11.2014 г. относно проект на предложение по Стратегическа цел № 3, Специфична цел № 6, т. 3.6.3. от проекта на Актуализирана Стратегия за продължаване на реформата в съдебната система. /отложена точка от 08.12.2014 г./

КОМИСИЯТА ПО ПРАВНИ ВЪПРОСИ
Р Е Ш И:

8.1. Приема за сведение решението на Комисия „Съдебна администрация” от 26.11.2014 г. относно проект на предложение по Стратегическа цел № 3, Специфична цел № 6, т. 3.6.3. от проекта на Актуализирана Стратегия за продължаване на реформата в съдебната система.

9. ОТНОСНО: Решение на Комисия „Бюджет и финанси” от 03.12.2014 г. относно писмо на председателя на РС-Благоевград с приложено решение № 2489/18.11.2014 г. на Административен съд гр. Пловдив по адм. дело № 1889/2014 г. /отложена точка от 08.12.2014 г./
 
КОМИСИЯТА ПО ПРАВНИ ВЪПРОСИ
Р Е Ш И:

9.1. Приема за сведение решението на Комисия „Бюджет и финанси” от 03.12.2014 г. относно писмо на председателя на РС-Благоевград с приложено решение № 2489/18.11.2014 г. на Административен съд гр. Пловдив по адм. дело № 1889/2014 г.

10. ОТНОСНО: Решение № 7385/02.12.2014 г. на Административен съд София-град по дело № 4677/2014 г. /отложена точка от 08.12.2014 г./

КОМИСИЯТА ПО ПРАВНИ ВЪПРОСИ
Р Е Ш И:

10.1. Приема за сведение Решение № 7385/02.12.2014 г. на Административен съд София-град по дело № 4677/2014 г. 

11. ОТНОСНО: Проект на Закон за изменение и допълнение на Гражданския процесуален кодекс, изпратен от Министерство на правосъдието за становище до 10.12.2014 г. /отложена точка от 08.12.2014 г./
КОМИСИЯТА ПО ПРАВНИ ВЪПРОСИ
Р Е Ш И:

11.1. Приема за сведение проекта на Закон за изменение и допълнение на Гражданския процесуален кодекс, изпратен от Министерство на правосъдието.

12. ОТНОСНО: Решение на Комисията по предложенията и атестирането от 02.12.2.14 г.  относно предложение от председателя на Районен съд гр. Свиленград за придобиване статут на несменяемост на Мария Йорданова Дучева – съдия в РС-Свиленград, за становище.

КОМИСИЯТА ПО ПРАВНИ ВЪПРОСИ
Р Е Ш И:

12.1. Потвърждава решението на КПА по протокол № 69/01.12.2014 г., т. 16.1.
 12.2. Решението да се изпрати на Комисията по предложенията и атестирането.

13. ОТНОСНО: Писмо от председателя на Районен съд гр. Луковит относно командироване на съдия по вписванията.

КОМИСИЯТА ПО ПРАВНИ ВЪПРОСИ
Р Е Ш И:

13.1. В НПК има предвиден ред за събиране на писмени доказателства, в който не е предвидена фигурата на съдията по вписванията. По отношение на командироването компетентен за това по силата на закона е работодателят, в конкретния случай – министъра на правосъдието.
13.2. Решенето да се изпрати на председателя на РС-Луковит.

ДОПЪЛНИТЕЛНИ ТОЧКИ:

14. ОТНОСНО:  Доклад от Красимира Василева – н-к отдел „ЮОДКВСС” относно уведомително писмо от Марио Стоянов – прокурор във ВКП във връзка с договор за групова застраховка „Злополука”, сключен между ВСС и ЗАК „ОЗК”.

КОМИСИЯТА ПО ПРАВНИ ВЪПРОСИ
Р Е Ш И:

14.1. ОТЛАГА разглеждането на т. 14 за проучване и изясняване на фактите и обстоятелствата, които имат отношение по случая.

15. ОТНОСНО: Проект на обхват и структура на годишния доклад за прилагането на закона и за дейността на Прокуратурата и на разследващите органи през 2014 г.

КОМИСИЯТА ПО ПРАВНИ ВЪПРОСИ
Р Е Ш И:

15.1. ОТЛАГА разглеждането на т. 15 за следващото заседание на комисията.

16. ОТНОСНО: Становище от председателя на Районен съд гр. Нови пазар относно разпределението на делата на случаен принцип, съгласно чл. 35, ал. 4 от ПАС и направените публични критики относно използвания системен продукт „Law Choice” за разпределение на делата на случаен принцип.

КОМИСИЯТА ПО ПРАВНИ ВЪПРОСИ
Р Е Ш И:

16.1. ИЗПРАЩА становището на председателя на Районен съд гр. Нови пазар относно разпределението на делата на случаен принцип, съгласно чл. 35, ал. 4 от ПАС и направените публични критики относно използвания системен продукт „Law Choice” за разпределение на делата на случаен принцип, на Комисия „Професионална квалификация, информационни технологии и статистика”, по компетентност.

ПРЕДСЕДАТЕЛ
НА КОМИСИЯТА:		  /п/   
                          ЮЛИАНА КОЛЕВА